Kotun ICC ta zargi Afirka ta Kudu da laifin kin kama Al-Bashir a 2015 | MURYAR NAJERIYA
Home LABARAN AFURKA Kotun ICC ta zargi Afirka ta Kudu da laifin kin kama Al-Bashir...
Kotun ICC ta zargi Afirka ta Kudu da laifin kin kama Al-Bashir a 2015
By abdulkarim rabiu - July 7, 2017 0 45 Kotun Kasa da Kasa Mai Hukunta Manyan Laifuka ta Duniya ICC a ranar Alhamis din nan ta yanke hukuncin cewa, Afirka ta Kudu ta aikata babban laifi kan kin kama shugaban kasar Sudan Umar Al-Bashir a yayin da ya ziyarci kasar a shekarar 2015.
Kotun ta ce, Afirka ta Kudu ta saba dokar yarjejeniyar Rome da ta sanya hannu a kai.
Kotun da ke birnin Hague na kasar Holan ta ce, yadda Afirka ta Kudu ta ki kama Al-Bashir tare da mika mata shi ya hana ta gudanar da aiyukanta.
Kotun ta ICC ta ce, Umar Al-Bashir ba shi da rigar kariya ta diplomasiyya kamar yadda Afirka ta Kudu ta fada sakamakon yadda ya aikata laifukan yaki da take hakkokin dan adam a yankin Darur na Sudan.
A shekarar 2015 Al-Bashir ya ziyarci kasar Afirka ta Kudu inda ya halarci taron kasashen Afirka kuma a lokacin kotun kasa da kasa ta yi kira da a kama shi.
Amma gwamnatin Afirka ta Kudu ta yi watsi da umarnin na neman hana Al-Bashir barin kasar bayan kammala taron.
TAGSAl-Bashiricc SHARE
Libya: Bangarori 2 da ke rikici da juna sun sasanta UNICEF: Ana cin zarafin yara dake ketarwa Turai daga Libya MDD ta Bukaci yin binkice kan kaddamar da hukunci kisa kan wasu fursunoni a Libya. LEAVE A REPLY Cancel reply	- Advertisement -Recent Posts